Akosombo užtvanka
6°17′59″ š. pl. 0°3′34″ r. ilg.﻿ / ﻿6.29972°š. pl. 0.05944°r. ilg.﻿ / 6.29972; 0.05944 Akosombo užtvanka (angl. Akosombo Dam) – hidrotechninis statinys ant Voltos upės, pietrytinėje Ganoje, Akosombo tarpeklyje. Statant užtvanką buvo užlieta dalis Voltos upės baseino. Tokiu būdu susidarė Voltos tvenkinys, kuris pagal plotą (8502 km² – 3,6 % Ganos sausumos teritorijos) yra trečias didžiausias pasaulyje. Pagrindinis užtvankos tikslas buvo elektros energija aprūpinti aliuminio pramonę. Pradžioje elektrinės galia siekė 912 MW. 2006 m. užbaigus elektrinės modifikavimo darbus, jos galia išaugo iki 1020 MW. Dėl teritorijos, kurioje susidarė Voltos tvenkinys, užtvindymo daugelis gyventojų buvo priverstinai iškeldinti, tai turėjo reikšmingą poveikį vietovės aplinkai. Akosombo užtvanka tiekia elektrą Ganos ir kaimyniniams Vakarų Afrikos valstybių, įskaitant Togą ir Beniną, ūkiams.